හිමිනමක් ඇතුළු මගීන් 28කට මරු කැඳවමින් තවත් මගීන් 63කට බරපතල තුවාල සිදුකරමින් පිළියන්ඳළ බස් ඩිපෝවේ නවතා තිබූ බසයකට ක්ලේමෝ බෝම්බයක් අටවා පුපුරවා හැරිය බවට චෝදනා ලැබ අධිකරණය මගහැර සිටින දෙවන විත්තිකරු සම්බන්ධයෙන් ගන්නා ඉදිරි පියවර අධිකරණයට දන්වන්නැයි කොළඹ මහාධිකරණ විනිසුරු ප්‍රීති පද්මන් සූරසේන මහතා ඊයේ(05) නීතිපතිවරයාට නියම කළේය.මෙම නඩුව ඊයේ කරඳවූ අවස්ථාවේ නඩුවේ පළමු විත්තිකරු වන සචින්දාසන් ආනන්ද සුදාහරන් හෙවත් ලොරන්නස් නමැති පළමු විත්තිකරු බන්ධනාගාරය මගින් ඊයේ අධිකරණයට ඉදිරිපත් කර තිබුණි.දෙවන විත්තිකරු වන දේවේන්ද්‍රන් සින්නන් ස්ථිර පසිංචි ස්ථානයක් සොයාගැනීමට නොහැකි වීමෙන් ඔහුට සිතාසි බාරදීමට නොහැකිවී ඇති බව අධිකරණයට වාර්තා කර තිබුණි.